Ohutsuolen varjoainetutkimus lapselle, Passage (JF1AB)

Tällä tutkimuksella selvitetään läpivalaisulla varjoaineen läpikulkua lapsen ohutsuolessa.

Indikaatiot /Kontraindikaatiot

Esivalmistelut

* Syömättä ja juomatta ennen kuvausta
* vauva (alle 1 vuotta) yhden syöttövälin (tulee kuvaukseen nälkäisenä)
* isompi lapsi vähintään 4 tuntia
* Tarvittaessa nenämahaletku, lähettävä yksikkö huolehtii.

Varjoaine

Lääkärin ohjeen mukaan.

* Barium-varjoaine (Liquid Polar Plus) + vesi 1:1 tai 1:2 tai lääkärin ohjeen mukaan

tai

* Omnipaque 300mgI/ml, voidaan laimentaa 1:1 keittosuolaan NaCl

Varjoaine voidaan maustaa mehulla.

Välineet

Valitaan lapsen ja va:n antamistavan mukaan.

* kannu varjoainetta varten
* mehutiivistettä
* tilanteen mukaan muki, tuttipullo, pilli, lusikka, ruiskututti tms.
* jos varjoaine nenämahaletkun kautta: nml- yhteensopiva Enfit- ruisku + peangit
* Mini-Spike, ruisku
* mittakiekko 10mm + valk. kuituteippiä
* lattiaimu ja imukatetreja (sininen/ musta/ valkoinen)
* sokeritippa vauvan rauhoittamiseen
* vauvalle kaukalo (koon mukaan), peitto/ pyyhe, pehmusteita, remmit
* tarvittaessa hiekkapusseja isomman lapsen fiksointia varten
* **Hila pois** (isommilla lapsilla tilanteen mukaan)

Tutkimuksen suoritus

* Metallit ja paksut vaateet riisutetaan pois kuvausalueelta.
* Saattaja pukeutuu sädesuojiin.
* Vauva asetellaan kaukaloon (valitse koon mukaan), johon hänet kiinnitetään tukevasti remmeillä. Kädet nostetaan ylös ja kiinnitetään. Pehmikkeeksi kaukaloon fleecepeitto/ pyyhe, vanua, pehmustetyyny pääpuoleen.
* Isompi lapsi potilas käy tutkimuspöydälle **selinmakuulle**, tarvittaessa fiksoidaan hiekkapusseilla.
* Potilas juo varjoaineen/ annostellaan nml:n tai ruiskututin kautta. Isompi lapsi voi juoda istuallaan.
* Lääkäri seuraa varjoaineen kulkua ohutsuolessa läpivalaisten.
* Hoitaja **merkitsee muistiin varjoaineen juomisen aloittamisen** (tutkimuksen aloitusaika). Aloitusajasta lasketaan jälkikuvat (esim. 15min, 30min, 2h kuva).
* Passagen **jälkikuvat (JF1AB)** otetaan lääkärin ohjeen mukaan. Jaa lähete ja siirrä se B0-kuvantamisen natiivihuoneeseen. Ohjeista saattaja jälkikuvasta (paikka ja kellonaika). Tutkimus loppuu, kun varjoaine on ileum terminalessa ja saavuttaa paksusuolen, kesto 1,5 - 5 tuntia.

Jälkihoito

Varjoaine poistuu normaalisti suoliston kautta. Runsas nesteen juominen nopeuttaa varjoaineen poistumista elimistöstä. Jos nenänielu on puudutettu, odotetaan puoli tuntia ennen ruokailun varovaista aloittamista.